
REFERAT DE APROBARE


        Prezentul ordin aprobă Planului național de acțiune pentru îmbunătățirea stării de conservare a coleopterelor saproxilice protejate (Rosalia alpina, Osmoderma eremita complex, Cerambyx cerdo, Morimus funereus, Lucanus cervus).  
      Conservarea durabilă a speciilor de floră și faună sălbatică, conform prevederilor Directivei “Habitate”, este o prioritate majoră în strategia autorităţii publice centrale pentru protecţia mediului, iar în acest sens sunt necesare o serie de măsuri concrete.
       La nivel european, prin Directiva Habitate sunt protejate 21 de specii saproxilice, din care 12 se găsesc și în România (Boros schneideri, Buprestis splendens, Cerambyx cerdo, Cucujus cinnaberinus, Limoniscus violaceus, Lucanus cervus, Morimus funereus, Osmoderma eremita complex, Pseudogaurotina excellens, Rhysodes sulcatus, Rosalia alpina și Stephanopachys substriatus). Speciile saproxilice sunt protejate indirect și prin Regulamentul(UE) 1991/2024 privind restaurarea naturii şi de modificare a Regulamentulu(UE)2022/869. 
       Conservarea speciilor saproxilice prin măsuri de restaurare are potențialul de a prima în următorii ani, având în vedere prevederile Regulamentului (UE) 1991/2024 privind restaurarea naturii și de modificare a Regulamentului (UE) 2022/869. Astfel, Regulamentul (UE) 1991/2024 are prevederi speciale pentru lemnul mort pe picior și căzut pe sol:
„(62) Se impune instituirea unor măsuri de restaurare pentru a spori biodiversitatea ecosistemelor forestiere din întreaga Uniune, inclusiv pe suprafețele care nu sunt acoperite de tipurile de habitate care intră în domeniul de aplicare al Directivei 92/43/CEE. În absența unei metode comune de evaluare a stării ecosistemelor forestiere care ar permite stabilirea unor obiective specifice de restaurare a ecosistemelor forestiere, ar trebui să fie instituită o obligație generală de îmbunătățire a biodiversității în ecosistemele forestiere și să fie evaluată îndeplinirea acestei obligații pe baza indicelui privind păsările comune din păduri și a unei selecții dintre alți indicatori, lemnul mort pe picior, lemnul mort căzut, ponderea pădurilor cu structură plurienă, conectivitatea pădurilor, stocul de carbon organic, ponderea pădurilor în care predomină specii indigene de arbori și diversitatea speciilor de arbori.”
        Planul național de acțiune pentru îmbunătățirea stării de conservare a coleopterelor saproxilice protejate vizează cinci specii de insecte saproxilice (Rosalia alpina, Osmoderma eremita complex, Cerambyx cerdo, Morimus funereus și Lucanus cervus), incluse în Anexa II a Directivei Habitate (specii a căror conservare necesită desemnarea de arii speciale de conservare). Rosalia alpina, Cerambyx cerdo și Osmoderma eremita complex sunt incluse și în Anexa IV a Directivei Habitate (specii care au nevoie de protecție strictă). Aceste specii sunt protejate și prin legislația națională, fiind incluse în anexele 3 (specii de animale şi plante de interes comunitar a căror conservare necesită desemnarea de situri de importanţă comunitară, arii speciale de conservare şi arii de protecţie specială avifaunistică) și 4 A (specii de animale şi plante de interes comunitar care necesită protecţie strictă) din Ordonanța de urgență nr. 57/2007, privind regimul ariilor naturale protejate și conservarea habitatelor naturale, a florei și faunei sălbatice, cu modificările și completările ulterioare.  
        Planul național de acțiune pentru îmbunătățirea stării de conservare a coleopterelor saproxilice protejate (Rosalia alpina, Osmoderma eremita complex, Cerambyx cerdo, Morimus funereus și Lucanus cervus) a fost elaborat în cadrul proiectului LIFE ROsalia LIFE19 NAT/RO/000023 Conservation of saproxylic beetles in the Carpathians, finanțat de Uniunea Europeană și cofinanțat de Ministerul Mediului, Apelor și Pădurilor. LIFE ROsalia a fost derulat în perioada 2020 -2026 de Agenția Națională pentru Mediu și Arii Protejate - Direcția Județeană de Mediu Vrancea), Universitatea din București Centrul de Cercetare a Mediului și pentru Efectuarea Studiilor de Impact, RNP ROMSILVA Administrația Parcului Natural Putna Vrancea și Asociația pentru Conservarea Diversității Biologice   
         Planul național de acțiune pentru îmbunătățirea stării de conservare a coleopterelor saproxilice protejate are drept scop coordonarea măsurilor de protecție pentru cele cinci specii la nivel național, menținerea și refacerea populațiilor viabile ale speciilor de coleoptere saproxilice în arealul lor natural Planul de acțiune este elaborat în baza prevederilor art. 31, alin. (4) și (5) din OUG 57/2007, cu modificările și completările ulterioare și are aplicabilitate în principal în siturile Natura 2000 și alte arii protejate. În conformitate cu prevederile art. 31, alin. (4) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, “(4) În scopul protecției și conservării speciilor, se elaborează planuri de acțiune naționale/regionale pentru fiecare specie, documente care conțin măsuri de acțiune și conservare, în conformitate cu planurile de acțiune pentru specii, agreate la nivel internațional/european. 
        Acțiunile generale se pot aplica și în afara ariilor naturale protejate de către entitățile indicate în plan (de exemplu, măsurile de conștientizare, creșterea capacității instituționale, cercetare). În cazul în care se constată de către Ministerul Mediului, Apelor și Pădurilor degradarea stării de conservare a unei specii țintă la nivel de regiune biogeografică, măsurile se aplică și în afara ariilor protejate.  
        În conformitate cu prevederile art.31, alin. (5) din Ordonanța de urgență a Guvernului nr.57/2007, privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, “Planurile prevăzute la alin. (4) se aprobă prin ordin al conducătorului autorității publice centrale pentru protecția mediului și pădurilor.” 
	În baza prevederilor art.7 alin.4 din Legea nr.52/2003 privind transparența decizională în administrația publică, documentul este supus consultării publice pe pagina web a Ministerului Mediului, Apelor și Pădurilor, la secțiunea “Transparență decizională”, pentru o perioadă de 30 de zile.
        Având în vedere cele sus-menționate, supunem spre analiză şi aprobare proiectul de ordin pentru aprobarea Planului național de acțiune pentru îmbunătățirea stării de conservare a coleopterelor saprolitice protejate (Rosalia alpina, Osmoderma eremita complex, Cerambyx cerdo, Morimus funereus, Lucanus cervus).

